NaiveNeuron/SloPal huggingface dataset:
Demian, Jaroslav, poslanec NR SR (2015-03-17):
Pán predseda, prosím, dajte hlasovať o tom, že Národná rada v súlade s vaším rozhodnutím prideľuje predložený návrh zákona na prerokovanie výboru pre financie a rozpočet, ústavnoprávnemu výboru, výboru pre verejnú správu a regionálny rozvoj. Za gestorský výbor navrhujem Výbor Národnej rady pre financie a rozpočet. Odporúčam, aby predmetný návrh zákona výbory prerokovali do 30. apríla 2015 a gestorský výbor do 4. mája 2015.
Danko, Andrej, predseda NR SR (2016-05-18):
Ďakujem, pán poslanec. S faktickými poznámkami je prihlásených osem poslancov. Uzatváram možnosť prihlásenia s faktickými poznámkami. Poprosím, pán poslanec Karol Galek.
Brixi, Otto, poslanec NR SR (2013-03-19):
Pán predseda, dajte, prosím, hlasovať o návrhu zákona ako o celku, s odporúčaním gestorského výboru schváliť.
R. Fico, poslanec: (2003-02-26):
Rád by som reagoval na pripomienku pána poslanca Banáša. Predovšetkým chcem povedať, že Slovenská republika mala referenčné obdobie rokov 1995 až 1999, v rámci ktorého sme nevyužili možnosti na zvýšenie produkcie v poľnohospodárstve. Otázka je: Bolo to náhodné alebo úmyselné? Tvrdím, že to bolo úmyselné, úmyselne sa nezvyšovala produkcia len preto, aby potom kvóty boli primerane nízke. A pokiaľ ide o ten liberalizmus, pre vás je krava predovšetkým prostriedok, ktorý treba predať. To je ten podstatný rozdiel oproti možno nám, ktorí by sme tú kravu radšej nechali na Slovensku. (Potlesk.) Z. Martináková, podpredsedníčka NR SR: Ďalej je do rozpravy prihlásený pán poslanec Muňko.
V. Veteška, podpredseda NR SR: (2006-02-02):
Otváram všeobecnú rozpravu. Písomne sa do rozpravy nikto neprihlásil. Pýtam sa, kto sa ústne hlási do rozpravy? Nikto. Vyhlasujem rozpravu za skončenú a prerušujem rokovanie o tomto bode programu. Teraz budeme pokračovať druhým a tretím čítaním o návrhu na vyslovenie súhlasu s Medzinárodným dohovorom o potláčaní činov jadrového terorizmu (tlač 1415). Spoločnú správu máte ako tlač 1415a. Návrh vlády odôvodní minister zahraničných vecí Slovenskej republiky pán Eduard Kukan. Nech sa páči, máte slovo.
Bugár, Béla, podpredseda NR SR (2018-10-24):
Nech sa páči, tak na to môžte, Marčeka vôbec nespomínal (Smiech v sále.) Zoberem vám slovo, pán poslanec.
Grendel, Gábor, podpredseda NR SR (2020-11-03):
Pán poslanec Kučera, chcete reagovať na faktické poznámky? Trojku, aha, kartičku. Bohužiaľ, bez toho to nepôjde. Pán navrhovateľ, môžete reagovať v rozprave, čiže nie faktickou, ale ak máte záujem ísť k rečníckemu pultu. A, samozrejme, aj pán spravodajca má možnosť od rečníckeho pultu, ale beriem, že teda chce reagovať s faktickou na faktické. Takže nech sa páči.
Žitňanská, Lucia, poslankyňa NR SR (2015-02-11):
Ďakujem pekne, pán predseda, dajte, prosím, hlasovať, že Národná rada prerokuje návrh zákona v druhom čítaní.
Šefčík, Marek, poslanec NR SR (2022-05-05):
Ďakujem. Na základe oprávnení ako spravodajcu predkladám návrh na prerokovanie návrhu zákona v treťom čítaní ihneď. Prosím, pán predseda, dajte o mojom návrhu hlasovať.
Blcháč, Ján, poslanec NR SR (2024-06-19):
Ďakujem za slovo. Vážený pán predsedajúci, vážený pán minister, kolegyne, kolegovia, ja chcem oceniť vystúpenie pána kolegu Hargaša, kde za klub Progresívne Slovensko pochválil pána ministra za predloženú novelu zákona o verejnom obstarávaní, pretože či už ako mestá, obce, primátori, starostovia, ale aj iné subjekty, ktoré sa zúčastňujú na používaní verejných financií prostredníctvom verejného obstarávania, dlhodobo očakávali nejakú zmenu. Veď iks rokov avizujeme, že je niečo potrebné urobiť, a preto naozaj je výnimočné a chcem potvrdiť aj to, že, tak ako povedal pán minister v úvode, prebehli k tomuto veľké, veľmi rozsiahle diskusie v rámci takzvaných regionálnych dní. Jeden z nich bol aj v Liptovskom Mikuláši za účasti starostov, primátorov z celého Liptova, okres Liptovský Mikuláš aj Ružomberok, a naozaj boli potvrdené tie návrhy, ktoré, s ktorými ministerstvo prišlo a vypočul si, vypočul si aj niektoré pripomienky, ktoré prišli priamo z praxe z dennodennej práce starostov, primátorov pri zabezpečení chodov úradov, či už prostredníctvom služieb, tovarov, ale aj rôznych investičných akcií. Takže ďakujem pekne a otázka tých ďalších vecí, samozrejme, bude vec ďalších konzultácií s predkladateľmi, ale vážim si aj to, že tento zákon ide riadnym legislatívnym konaním. Je to možné v tomto prípade, ale nevzťahoval by som to na tie ostatné skrátené, kde proste skrátené konania museli byť. Ďakujem pekne.
B. Bugár, podpredseda NR SR: (2006-04-20):
R. Hamerlik, poslanec: ... pána poslanca Záhumenského, či chce, aby sme hlasovali o jeho návrhoch spoločne alebo jednotlivo.
Baránik, Alojz, poslanec NR SR (2018-10-24):
No ja by som sa pristavil pri tom, čo hovorila pani kolegyňa Žitňanská o tom, že návrh označený ako návrh poslanca Róberta Madeja, teda pozmeňujúci návrh, že je v nejakej časti dôsledkom nejakej osobnej animozity medzi najvyššími ústavnými orgánmi, teda konkrétne, že sa jedná o nejaký útok na prezidenta. Nie je to tak. Je to útok na kohokoľvek, kto má nejakú príležitosť zmeniť ten systém, ktorý nám tu vládne. Čiže keby ten prezident, tá osoba, keby bola iná, tak, samozrejme, by, tak ako to bolo doteraz, tak, samozrejme, by ten problém strana SMER, ktorá, predpokladám, je predkladateľom a tvorcom tohto pozmeňujúceho návrhu, by ten problém žiaden nemala teda. Keby tam bol nejaký ich prezident, taký prezident, ktorý sa aj sám deklaroval, že je vlastne prezidentom SMER-u, tak potom by tento problém nebol. Tu celé, o čo sa jedná, tu sa nejedná o nejaké osobné animozity, tu sa jedná o udržanie si moci. A Ústavný súd je prostriedok na udržanie si moci, ak je obsadený ľuďmi, ktorých tam dosadí SMER priamo bez toho, že by to mal možno, možnosti niekto akokoľvek korigovať. O tomto to celé je a povedzme si to rovno, je to výsledok pokusu o brutálne znásilnenie tohto štátu napriek všetkému a v dôsledku všetkého, čo sa tu v tejto krajine deje.
Danko, Andrej, predseda NR SR (2018-10-24):
Pán poslanec Matovič, prosím vás, kľud.
B. Bugár, podpredseda NR SR: (2002-05-23):
(Hlasovanie.) Prítomných je 99 poslancov, za 3, proti 72, zdržalo sa 20, nehlasovali 4. Bod 56 sme neschválili. P. Kanis, poslanec: Teraz budeme hlasovať o bode 57, ktorý hovorí o tom, že účinnosť tohto zákona bude od 1. júla 2002.
Laššáková, Jana, podpredsedníčka NR SR (2014-09-24):
Pán poslanec Číž, nech sa páči, máte slovo.
Kiššová, Jana, poslankyňa NR SR (2015-05-22):
Ďakujem pekne za slovo, pán predseda. V rozprave vystúpili štyria páni poslanci, nebol podaný žiadny návrh, a preto prosím, pán predseda, aby ste dali hlasovať o tom, že Národná rada prerokuje návrh ústavného zákona v druhom čítaní.
Glváč, Martin, podpredseda NR SR (2018-05-17):
Ďakujem. Prerušujem rokovanie o tomto bode programu a pokračujeme v prerušenej rozprave v prvom čítaní o návrhu poslancov Smolíkovej, Zelníka, Bernaťáka a Pašku na vydanie zákona, ktorým sa mení a dopĺňa školský zákon, tlač 965. Prosím poslankyňu Evu Smolíkovú, aby zaujala miesto určené pre navrhovateľov, a spravodajcu z výboru pre vzdelávanie, vedu, mládež a šport poslanca Balódiho, aby zaujal miesto určené pre spravodajcov. Ďalším v poradí z ústne prihlásených rečníkov do rozpravy je poslanec Karol Galek, ktorému odovzdávam slovo, a pripraví sa pani poslankyňa Zimenová. [Pokračovanie v rokovaní o návrhu poslancov Národnej rady Slovenskej republiky Evy Smolíkovej, Štefana Zelníka, Tibora Bernaťáka a Jaroslava Pašku na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa mení zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov , tlač 965.]
Jurinová, Erika, podpredsedníčka NR SR (2014-09-11):
Na miesto navrhovateľa vás poprosím, pán poslanec. A dávam slovo spoločnému spravodajcovi z výboru pre financie a rozpočet poslancovi Danielovi Duchoňovi, aby informoval Národnú radu o výsledku rokovania výborov o tomto návrhu zákona, aby odôvodnil návrh a stanovisko gestorského výboru.
Jurzyca, Eugen, poslanec NR SR (2016-05-20):
Ďakujem pekne, pán predsedajúci. Dámy a páni, dovoľte, aby som predniesol návrh skupiny poslancov v zložení okrem mňa aj Ľubomír Galko, Jana Kiššová, Jozef Mihál, Jozef Rajtár, Igor Matovič. Ide o návrh zákona Národnej rady Slovenskej republiky, ktorým sa dopĺňa zákon č. 757/2004 Z. z. o súdoch a o zmene a doplnení niektorých zákonov v znení neskorších predpisov. Cieľom predloženého návrhu je zverejnenie registra diskvalifikácií na webe. V registri diskvalifikácií sa evidujú údaje o fyzických osobách, ktoré nesmú vykonávať funkciu člena štatutárneho orgánu, člena dozorného orgánu, vedúceho organizačnej zložky, podniku a podobne. Zákonom č. 87/2015 Z. z. – to si možno pamätáme z minulého volebného obdobia – bol do slovenského právneho poriadku zavedený register diskvalifikácií. Tento krok možno vo všeobecnosti označiť za významný posun v procese skvalitnenia podnikateľského prostredia a vzhľadom na pozitívne vnímanie tohto inštitútu naprieč celým politickým spektrom možno už dnes povedať, že register diskvalifikácií má trvalé miesto v našom právnom poriadku bez ohľadu na to, či vláda bude v budúcnosti ľavicová alebo pravicová. Pridanú hodnotu registra diskvalifikácií však významne znižuje skutočnosť, že parlamentná väčšina v procese schvaľovania právnej úpravy registra diskvalifikácií v minulom volebnom období zmietla pozmeňujúci návrh, aby údaje z registra diskvalifikácií boli dostupné na webe. Finančné nároky považujeme za úplne zanedbateľné. Ide o to, že register, ktorý už existuje, by sa len zverejnil na internete. Pritom by sa dosiahol stav, v ktorom nebude relevantné žiadať výpisy z registra tak, ako to predpokladá súčasná úprava právna, čo bude mať pozitívny dopad na verejné financie. Ďakujem pekne za pozornosť.
Kaník, Ľudovít, poslanec NR SR (2011-06-29):
Je veľmi zaujímavé počúvať túto diskusiu, zvlášť pre mňa, keďže som stál pri tomto systéme od jeho zrodu a počúval som debaty na túto tému z tých istých úst za celú tú dobu. A môžem konštatovať jedno, že tá argumentácia zo strany opozície sa vôbec nezmenila. A je charakteristická najmä tým, že mieša hrušky s jablkami úplne brutálnym spôsobom. Mne sa nechce veriť, že by pán Burian nerozumel tomu systému. A preto musím povedať, že zjavne zavádza, pretože to, čo tvrdil, sa tak nepodobá realite, je tak ďaleko od reality, že skutočne to ináč ani nemôže byť. Tak len pár poznámok, keďže faktická poznámka je krátka. Strašne dlho rozprával o tom, ako ten systém požieral peniaze. Ale veď ten systém požieral peniaze zakladateľov a bánk. Je nastavený od začiatku tak, že sa to peňazí sporiteľov ani len halierom nedotklo, ani len centom, bolo úplne jedno, koľko stál rozbeh tohto systému, pretože správcovské spoločnosti nemajú nič iné, len ten poplatok, ktorý bol zákonom stanovený. A je a bol od samého začiatku najnižší na celom svete. Tie garancie, ktoré vy tu tak spomínate a obhajujete. A je mi ľúto, že aj niektorí, nijako to nemôžem povedať, len menej informovaní poslanci začínajú premýšľať o garanciách, že vôbec ich obhajujete. Tieto garancie ľuďom priniesli obrovskú stratu. Obrali ľudí o minimálne sto miliónov eur tým, že boli zavedené. A ja som zvedavý, kto sa chce podpísať pod to, že ľudí naďalej budeme oberať o desiatky miliónov eur, ktoré by inak im patrili a ktoré by vlastnili. Ja tu mám podanie na Ústavný súd pripravené, ktoré kvalifikovanou formou napáda ústavnosť toho, čo ste vy zaviedli a čo ste nazvali garanciami. A nie sú nič iné, len garanciami strát. Keby som mal viac priestoru, hovoril by som ďalej, ale nechám si to.
Laššáková, Jana, podpredsedníčka NR SR (2012-06-22):
S reakciou, pán poslanec Mamojka? Nie, nechce reagovať. Ďalej v rozprave vystúpi pán poslanec Krajcer. Nech sa páči, máte slovo.
Šimečka, Michal, podpredseda NR SR (2023-12-13):
Ďakujem veľmi pekne. Ďalšia vystúpi pani Bittó Cigániková, prosím.
Kažimír, Peter, podpredseda vlády a minister financií SR (2013-03-13):
Dobrý deň, dámy a páni. Ďakujem veľmi pekne, pani podpredsedníčka, za udelené slovo. Dovoľte mi predložiť na rokovanie Národnej rady Slovenskej republiky vládny návrh zákona, ktorým sa mení a dopĺňa zákon č. 199/2004 Z. z. Colný zákon a o zmene a doplnení niektorých zákonov v znení neskorších predpisov. Návrhom zákona sa v nadväznosti na požiadavku Európskej komisie splnomocňuje Ministerstvo financií Slovenskej republiky na ustanovenie vzoru nového tlačiva na ohlásenie peňažných prostriedkov v hotovosti vo vykonávacom predpise k Colnému zákonu. V súlade s požiadavkami komunitárneho práva sa modifikuje právny režim vykonávania následných kontrol s cieľom zrýchliť a zefektívniť ich výkon. Zjednodušuje sa postup pri prerokovaní nedostatkov zistených následnou kontrolou s možnosťou doručenia písomného vyjadrenia, ako aj poskytnutia požadovaných údajov v elektronickej podobe. Zároveň sa ustanovujú prípady, kedy je možné opätovne vykonať nasledovnú kontrolu. Predloženým návrhom sa upravuje aj inštitút zabezpečenie colného dlhu a spresňuje sa spôsob zabezpečenia colného dlhu rovnocenný zloženiu peňažných prostriedkov v hotovosti. Keď osoba, ktorej sa vracia prebytok poskytnutého zabezpečenia colného dlhu, a precizuje sa vymedzenie subjektov, ktoré môže colný úrad schváliť ako ručiteľa. V nadväznosti na vykonávacie nariadenie k colnému kódexu sa ustanovuje aj povinnosť prikladať k písomnej deklarácii údajov o colnej kontrole a o colnej hodnote len kópiu faktúry a nie je tam povinnosť predkladať originál tejto faktúry. To je asi v zásade všetko o základných bodoch návrhu. Takže vás poprosím o prerokovanie predloženého návrhu zákona. Ďakujem.
Svrček, Miloš, poslanec NR SR (2023-02-02):
Ďakujem pekne, pán podpredseda. V úvodnom slove, cieľom návrhu zákona je upraviť podmienky a predpoklady na vymenovanie podpredsedu Úradu pre verejné obstarávanie. Zmena sa týka podmienky predkladania platného osvedčenia Národného bezpečnostného úradu na oboznamovanie sa s utajovanými skutočnosťami. V súčasnosti sa od kandidátov na podpredsedu úradu vyžaduje ako predpoklad na ich vymenovanie do funkcie, aby boli držiteľmi platného osvedčenia na oboznamovanie sa s utajovanými skutočnosťami stupňa utajenia Tajné. Navrhuje sa, aby podmienka oprávnenia na oboznamovanie sa s utajovanými skutočnosťami stupňa utajenia Tajné sa na podpredsedu úradu vzťahovala až po vymenovaní do funkcie podpredsedu. Nadväzne sa upravuje oprávnenie vlády odvolať takého podpredsedu úradu, ktorý osvedčenie na oboznamovanie sa s utajovanými skutočnosťami nezískal. Zároveň zostáva vláde oprávnenie odvolať takého podpredsedu úradu, ktorý počas výkonu svojej funkcie oprávnenie na oboznamovanie sa s utajovanými skutočnosťami stratil. Fungovanie úradu z hľadiska utajovaných skutočností bude zabezpečené tak, že predseda úradu ako kandidát bude musieť aj naďalej deklarovať oprávnenie na oboznamovanie sa s utajovanými skutočnosťami ešte pred zvolením do funkcie ako predpoklad alebo podmienku svojho zvolenia do funkcie. Toľko v krátkosti v rámci úvodného slova. Ďakujem pekne.
Blaha, Ľuboš, podpredseda NR SR (2024-01-23):
Vážené pani poslankyne, páni poslanci, je osem hodín večer, čiže prerušujem schôdzu do zajtra do deviatej hodiny. Želám pekný večer. (Prerušenie rokovania o 20.01 hodine.) 249
Poliačik, Martin, poslanec NR SR (2012-08-09):
Jozef, máš môj veľmi veľký obdiv. Je možné, že si práve zlomil rekord v dĺžke prejavu v Národnej rade, ale to asi služobne starší kolegovia by vedeli posúdiť. Ale každopádne tvoja snaha aspoň dodatočne nejakým spôsobom zmierniť dopady tohto zákona podaním takého množstva tak dobre spravených pozmeňujúcich návrhov je obdivuhodná. Ja ti tlieskam, gratulujem. A dúfam, že čo najviac z tých pozmeňujúcich návrhov, ktoré si predniesol, si nájde svoje uši na strane vládnej strany SMER a bude podporených. Ďakujem.
Bugár, Béla, podpredseda NR SR (2017-09-13):
Nech sa páči, pán poslanec Dostál, môžte reagovať.
Spišiak, Jaroslav, poslanec NR SR (2024-01-11):
Ďakujem za slovo. Rozoberali sa tu eurofondy alebo v podstate tri riziká, ktoré hrozia prijatím tohto balíčka promafiánskeho alebo mafiánskeho, viacej že sa bude kradnúť, ale tretí bod bol eurofondy. V týchto faktických nestihnem nikdy povedať vecne nič, preto sa sústredím až na, až na rozpravu, lebo tie moje, moje príhovory by boli fakt analytické a to nestihnem, tak poviem eurofondy. Mafia, svetová mafia, rozvoj mafie, vždy enormný nárast je vplyvom nejakých ekonomických svetových záleží. Sicilská mafia sa rozmohla do Severnej Ameriky pretože tam bol ohromný dopyt po mandarínkach. Začali vyvážať mandarínky a popritom tam prišli aj oni a zorganizovali tam svoju Cosa Nostru. Následne prohibícia, enormný nárast v Európe, privatizácia v postsocialistických krajinách, malá, veľká. A teraz? Teraz sú to eurofondy. Tam sú peniaze, tam sa dá zbohatnúť, lebo v našom rozpočte už toho veľa neni, čiže eurofondy. Čiže to vidieť aj teraz na týchto promafianských všelijakých aktivitách legislatívnych, súd špecializovaný nechcú zrušiť, hovoria, že áno, súdy nezrušíme, ale zrušíme prokuratúru, to neni až také, to nikde v Európe neni. Lebo videli, že v Maďarsku, v Poľsku rušili súdy, to je problém pre Európu. Prokuratúra až taký problém neni, to nejak ustojíme. Čiže oni nechcú prísť o eurofondy, oni ich potrebujú, ale potrebujú ich tak míňať a tak, ako im to bude čo najviac vyhovovať. Čiže nie v prospech spoločnosti, v prospech rozvoja Slovenska, vo svoj vlastný prospech. Až na to nakoniec tá Európska únia, keď nám tie eurofondy aj nezakáže, príde v procese toho míňania, nie na tie efekty, na čo na... (Prerušenie vystúpenia časomerom.)
Bugár, Béla, podpredseda NR SR (2016-10-12):
Ďakujem. Otváram rozpravu, dostal som jednu jedinú písomnú prihlášku od pána poslanca Beblavého, ktorému teraz dávam slovo. Nech sa páči.
Danko, Andrej, predseda NR SR (2016-09-21):
Ďakujem. Chce sa vyjadriť k rozprave spravodajca? Ďakujem. Prerušujem rokovanie o tomto bode programu. Budeme pokračovať prvým čítaním o návrhu poslancov Národnej rady Slovenskej republiky Karola Galeka a Anny Zemanovej na vydanie zákona, ktorým sa mení zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov a ktorým sa dopĺňa zákon č. 309/2009 Z. z. o podpore obnoviteľných zdrojov energie a vysokoúčinnej kombinovanej výroby a o zmene a doplnení niektorých zákonov v znení neskorších predpisov . Návrh zákona má parlamentnú tlač 202. Návrh na jeho pridelenie na prerokovanie výborom je v rozhodnutí č. 206. Dávam slovo poslancovi Karolovi Galekovi, aby návrh zákona uviedol.
Bugár, Béla, podpredseda NR SR (2011-09-14):
Ďakujem. Otváram rozpravu. Konštatujem, že som dostal jedinú písomnú prihlášku, a to od pána poslanca Petra Pelegriniho. Nech sa páči, pán poslanec, máte slovo.
Blanár, Juraj, podpredseda NR SR (2021-10-22):
Ďakujem, pani spravodajkyňa. Otváram všeobecnú rozpravu. Jediný, ktorý bol prihlásený písomne do rozpravy, je pán poslanec Mazurek, svoje vystúpenie stiahol. Takže dávam možnosť teraz ústne sa prihlásiť do rozpravy. Pán navrhovateľ. Nikto viac. Uzatváram možnosť prihlásiť sa do rozpravy. Pán navrhovateľ Kočiš, máte slovo.
Vašečka, Richard, poslanec NR SR (2021-04-30):
Ďakujem za slovo. Rokujeme teraz o programovom vyhlásení vlády. Vystúpil pán minister školstva k časti o školstve, o vzdelávaní, a takisto budeme vyjadrovať vlastne týmto, schválením tohto programového vyhlásenia vlády aj dôveru vláde. Ja musím poukázať na doterajšiu veľmi dobrú spoluprácu, veľmi konštruktívnu spoluprácu naprieč koaličnými stranami medzi pánom ministrom a naším výborom, poslancami, či už koaličnými, ale aj opozičnými, že sa snažíme o to, aby podľa možnosti boli pripomienky zapracované a snažíme sa o to, aby to naozaj bola, bolo na úrovni teda vzdelanej, kultivovanej. A pri tejto príležitosti ja by som chcel spomenúť, dovoľte, milí kolegovia, povedal som si, že sa prihlásim o slovo aj kvôli tomu, aby som spomenul nášho zosnulého kolegu Ľubomíra Petráka, ktorý by sa určite prihlásil teraz do rozpravy a povedal by také korektné, vecné stanovisko, ako mal vo zvyku. Tak chcem ako jeho nástupca na poste, na poste predsedu školského výboru spomenúť na Ľuba a vzdať česť jeho pamiatke aj pri tejto príležitosti, hovorím, keby určite on vystúpil. Myslím si, že ten odkaz naplníme aj tým, že sa budeme snažiť teda korektne na tejto oblasti vzdelania, mládeže, detí spolupracovať a že budeme ďalej postupovať konštruktívne a tie dobré plány, ktoré sú spomenuté, že dovedieme do úspešného konca. Ďakujem.
Grendel, Gábor, podpredseda NR SR (2021-10-06):
Dávam slovo spravodajcovi, ktorého určil navrhnutý gestorský ústavnoprávny výbor, pánovi poslancovi Ondrejovi Dostálovi.
Šimečka, Michal, podpredseda NR SR (2023-12-14):
Ďakujem veľmi pekne. Pán poslanec Gröhling.
Lipšic, Daniel, poslanec NR SR (2014-12-12):
Ďakujem pekne. Najskôr pre všetkých poslancov. Po prvé, keď sa privatizovalo SPP, nebol som vo vláde. Keď bolo zdravotníctvo, pán poslanec Muňko, mňa zažalovala Penta v tom čase, keď som bol minister spravodlivosti, a verejne som povedal na diskusii s vaším terajším ministrom Kaliňákom, že mi prekáža, že sa k majetkom v zdravotníctve dostávajú skupiny, proti ktorým sme na ministerstve spravodlivosti bojovali ako proti konkurznej mafii. Povedal som skupinu Penta. Vás niekto už žaloval z finančných skupín, pán poslanec? Investičné zmluvy som mnohé na vláde zablokoval alebo presadil, aby boli zverejnené. Opýtajte sa vašich poslancov, keď boli v opozícii a išli na prieskum na Úrad vlády, kto na vláde vystupoval, ktorej som bol členom? Ale pre budúcnosť priznávam, že všetko sme nevyriešili, že všetky zákony som nepredložil. Považujem to za veľmi tupý argument inak povedať, že keď ste už niečo nestihli teraz, tak už nikdy v živote nemôžte nič predložiť. Vy ste prečo schránkové firmy až teraz predložili a nie pred šiestimi rokmi?! To čo je za argument?! A teraz ešte sitká, hovorí pán poslanec Muňko. Veď sme ich začali trestne stíhať, keď som bol minister vnútra. No. Čo vy stíhate teraz za vašej vlády? Lekárov, ktorí vypíšu zle péenky. To je tak všetko, čo stíhate z korupcie. A k pánovi poslancovi Suskovi. Samozrejme, že sú rôzne adresy, kde sa registrujú firmy, ale adresa, ktorú som spomenul, v Nikózii, ako tu všetci vieme, je hniezdom firiem prepojených s jednou finančnou skupinou, konkrétne s J&T. Všetci to veľmi dobre vieme, len sa tvárime, ako by sme to počuli prvýkrát.
Šeliga, Juraj, podpredseda NR SR (2021-02-05):
Prezentujme sa, prosím, a hlasujme. (Hlasovanie.) Prítomných 118 poslancov, za 92, proti nikto, zdržalo sa 26, hlasovali všetci prítomní. Konštatujem, že sme schválili vládny návrh novely zákona č. 45/2011 Z. z. o kritickej infraštruktúre. Ďalej budeme hlasovať v druhom čítaní o vládnom návrhu zákona, ktorým sa dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19, ktorý prerokúvame v skrátenom legislatívnom konaní, tlač 425. Poprosím pána predsedu výboru Viskupiča, aby hlasovanie uvádzal. Nech sa páči. (Hlasovanie o vládnom návrhu zákona, ktorým sa dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 v znení neskorších predpisov , tlač 425.)
P. Hrušovský, predseda NR SR: (2004-03-02):
Nech sa páči, pán poslanec Maxon. M. Maxon, poslanec: Ďakujem pekne za slovo. Vážený pán predseda Národnej rady, vážené pani poslankyne, vážení páni poslanci. Dovoľte mi na úvod aktuálnu osobnú štatistiku. Pozoroval som rokovaciu sieň a dovolím si tvrdiť, že najpozornejšie priebeh diskusie zatiaľ sledoval predseda Najvyššieho súdu, ale jednoznačne môžem konštatovať a platí to aj teraz, že ten, ktorý je zodpovedný, aby tú diskusiu počúval, tak sa tu celý čas baví (potlesk). Takže ja vás prosím, pán minister, keby ste láskavo zaujali miesto predkladateľa a venovali sa tomu, čo je povinnosťou v snemovni. Dokiaľ sa tak nestane, nebudem pokračovať. Pán minister, so všetkou zodpovednosťou môžem povedať, že celý čas ani jedného z tých, ktorí tu vystúpili, ste nepočúvali a počas celého vystúpenia pána kolegu Abelovského ste sa bavili na iné témy. Ja si myslím, že vy viete vždy reagovať bez ohľadu na...
Grendel, Gábor, podpredseda NR SR (2022-02-18):
S faktickou poznámkou pán poslanec Kočiš.
Kollár, Boris, predseda NR SR (2023-03-22):
Prosím, prezentujme sa a hlasujeme. (Hlasovanie.) Prítomných 133 poslancov, za 114, proti žiadny, zdržalo sa 19. Konštatujem, že sme tento návrh schválili. Budeme hlasovať o bode 106 schváleného programu, ktorým prvé čítanie o návrhu poslanca Čepčeka na vydanie zákona, ktorým sa mení a dopĺňa zákon č. 576/2004 Z. z. Je to tlač 1370. Prosím spravodajcu z výboru pre zdravotníctvo pána poslanca Mareka Šefčíka, aby uviedol hlasovanie. (Hlasovanie o návrhu poslanca Národnej rady Slovenskej republiky Martina Čepčeka na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1370.)
Sulík, Richard, predseda NR SR (2011-02-10):
Áno, teraz toto hlasovanie bolo len o tom, že tie tri body zaradíme do programu a poobede bude to rokovanie k skrátenému konaniu. Takže pokračujeme v prerušenom rokovaní hlasovaním v druhom čítaní o návrhu poslancov Národnej rady Gábora Gála, Pavla Kuboviča a Szilárda Somogyiho na vydanie zákona, ktorým sa mení a dopĺňa zákon č. 40/1993 Z. z. o štátnom občianstve a o správnych poplatkoch (zákon č. 145/1995 Z. z.), ktorý máte ako tlač 149. Spoločným spravodajcom je člen výboru pre verejnú správu a regionálny rozvoj poslanec Štefan Tomčo. Poprosím ho, aby hlasovanie uviedol.
Přidal, Alojz, poslanec NR SR (2012-05-16):
Pán kolega Kolesík, mne sa zdá, že naozaj by to bolo dosť málo na doktorát, vedieť, že 51 je viac ako 49, nuž, možno časy sa menia, ale v našich časoch to tak nebolo, takže je dobré, že nemáte doktorát z matematiky. Čo sa týka ale toho vášho vyjadrenia, že ste hovorili, že 51 je viac ako 49, no jednoducho problém je naozaj ten primárny v tých privatizačných zmluvách, kde tie zmluvy boli uzavreté tak, ako boli uzavreté, a ja si myslím, že možnože to bola aj chyba tých strategických partnerov, ktorí vstupovali do takýchto podnikov a mali si uvedomiť, že v budúcnosti jednoducho to môže robiť problém, že majú len 49 % akcií. Možno najlepšie a definitívne vyriešenie by bolo také, keby naozaj, ako hovoril pán kolega Miškov, rozhodol s konečnou platnosťou Ústavný súd, lebo ani vy nebudete večne pri moci a zase príde nejaká iná vláda, ktorá to bude prehadzovať. Bolo by dobré v tom spraviť poriadok raz, a teda na dlhšie obdobie.
Kaník, Ľudovít, poslanec NR SR (2013-06-19):
Problémom, ktorý pred nami je, je opakovane to isté a to je zlá hospodárska politika vlády. Zlé nastavenia, zlé opatrenia, ktoré použila na konsolidáciu, a tieto opatrenia vyvolávajú spomaľovanie rastu alebo, rovno povedané, zastavenie rastu. Rútime sa do recesie. To je ten problém. A tuto len tak ako štatisticky si zobrazujeme so spätnou alebo s pohľadom späť, ako sa to prejavuje. Ten trend je jednoznačný a tak, ako sme na to mnohokrát upozorňovali hneď od samého začiatku, všetky tieto výstrahy sa napĺňajú. Rastie nezamestnanosť, hospodársky rast je na nule takpovediac. Jednoducho SMER ako vždy krajinu ťahá dole po hospodárskej stránke. A nijaké výhovorky na krízu a nijaké výhovorky na to, že všade je to tak, nie sú opodstatnené. Pretože nie je to všade tak. Mnohokrát som tu povedal, zdôvodnil a ukázal na príkladoch, že sú krajiny, kde to je ináč. A tie krajiny oproti nám sú odlišné len v jednej veci. Nerobia takéto socialistické opatrenia, ako robí slovenská vláda pod vedením SMER-u. To je to, čo odlišuje úspešné krajiny od neúspešných, že SMER, keď sa zaradil do socialistického šíku, ktoré znamená absolútne zhumpľovanie ekonomiky národnej a európskej, je to jeho rozhodnutie, ale trpia tým všetci občania, ktorí tu žijú, a trpieť budú, pokiaľ tá politika bude pretrvávať, to znamená, pokiaľ... (Prerušenie vystúpenia časomerom.)
Jurinová, Erika, podpredsedníčka NR SR (2013-02-08):
Ďakujem pekne, pán spravodajca. Otváram týmto všeobecnú rozpravu. Do rozpravy som nedostala žiadnu písomnú prihlášku, pýtam sa preto, či sa chce niekto z poslancov do rozpravy prihlásiť ústne. Do rozpravy registrujem dvoch poslancov prihlásených. Uzatváram možnosť prihlásiť sa do rozpravy ústne. Do rozpravy sa prihlásili pán poslanec Poliačik, pán poslanec Viskupič. Dávam slovo prvému rečníkovi pánovi poslancovi Poliačikovi.
Bugár, Béla, podpredseda NR SR (2017-09-13):
Chcem sa opýtať, či sa hlási niekto ústne do rozpravy. Dvaja. Končím možnosť sa prihlásiť. Takže, pán poslanec Dostál, nech sa páči.
Hrušovský, Pavol, podpredseda NR SR (2010-11-04):
Páni poslanci, prosím o pokoj v rokovacej sále, žurnalistov rovnako o zachovanie kľudu. Pani poslankyňa Žitňanská, poprosím vás, pán poslanec Zajac, Galbavý. Nech sa páči, pán poslanec, prosím o návrh.
Glváč, Martin, podpredseda NR SR (2016-05-18):
Ďakujeme. Žiada si záverečné slovo spravodajca? Nie je tomu tak. Prerušujem rokovanie o tomto bode programu. Teraz pristúpime k Výročnej správe o činnosti Ústavu pamäti národa za rok 2015 . Správa je uverejnená ako tlač 39 a správa výboru ako tlač 39a. Dávam slovo predsedovi Správnej rady Ústavu pamäti národa Ondrejovi Krajňákovi, aby, nech sa páči, žiadam ho, aby správu uviedol. Dobrý deň.
Šefčík, Marek, poslanec NR SR (2022-09-23):
Ďakujem pekne. No, Tomáš, ty si hovoril v prvej časti o tom, že ťa Janko Marosz ako generálny riaditeľ prekvapil niektorými vecami, napríklad transparentnosťou, tým, ako s tebou rokoval, ako bol otvorený. No chcem povedať, že nás toto neprekvapuje a som rád, že takto funguje, lebo my sme ho poznali a vedeli sme, kto je Janko Marosz a koho vlastne, kto bude generálnym riaditeľom teda. No a v druhej časti si hovoril o, o tých pozemkoch a problémoch s tými pozemkami. Ja sa priznám, že ja som o tom ani nevedel, že také sa niečo deje, ale vôbec ma to neprekvapuje. Tak ako teba prekvapil Janko Marosz, tak toto mňa vôbec neprekvapuje, pretože vieme, ako sa tu brali dotácie na asfaltové plochy ako na poľnohospodárske pozemky, takže ešte raz, neprekvapuje ma to a vinári-nevinári, neviem, čo tam, čo tam bude, ako to budú riešiť. Ale súhlasím s tebou, že, že toto je devastácia tých pozemkov, tej pôdy a verím, že sa Janko Marosz k tomu vyjadrí alebo spravodajca, že ako s týmto budú nakladať. Ďakujem.
Hrnčiar, Andrej, podpredseda NR SR (2018-05-10):
Pán poslanec, máte doplňujúcu otázku?
Hlina, Alojz, poslanec NR SR (2014-07-10):
Ďakujem veľmi pekne. Ja som si to teda pozorne vypočul. Aj som bol na to zvedavý, lebo to bolo vlastne vaše prvé vystúpenie v rozprave. Mňa to zaujíma aj čisto tak, ako skladáte svoje myšlienkové pochody. A predpokladám, vyzerá to tak, že to bude to lepšie, čo zaznie v tomto parlamente. Ale konkrétne to vystúpenie bolo, možno to aj sama viete alebo tušíte, dosť nekorektné. Naozaj ste to vystavali na takých veciach, ktoré, ani neviem to tak narýchlo povedať, plávajú hrozným spôsobom na vode. Ako ste sa zamysleli nad tou nedeľou, myslím, že kolega Brocka to dobre uchopil. Viete, keby ste žili v peruánskom pralese, tak tam asi tí ľudia, ktorí tam žijú, pokiaľ tam teda neboli zvestovatelia viery zo Španielska, majú nejaké svoje rituály. No naozaj sme tu určitý európsky civilizačný priestor, historicky nevznikla včera tá nedeľa. Európa je nositeľom židovsko-kresťanskej tradície. Viete, nad touto otázkou by som sa tu fakt nezamýšľal. To je tak na piatok večer po dvoch fľaškách vína, hej. Prečo je to nedeľa? No preto je to nedeľa. Dobre? Ale ja rozmýšľam nad inou vecou, že prečo tí Nemci, Rakúšania, Švajčiari sú takí blbí. Viete, keď proste robiť v nedeľu je tak geniálne, tak prospešné pre zamestnanosť, pre ekonomiku, pre blaho, slobodu jednotlivca, občana, prečo sem neprišli nejaké parlamentné delegácie z Nemecka, neobjednali sa u vás v Liberálnom dome, aby ste im to vysvetlili, nech už vyjdú z tých stredovekých tmárskych predstáv a nech už konečne pochopia, ako je to super, unakupovať sa k smrti aj v nedeľu? Viete, skúste im prípadne poslať pozvanie, lebo mne to už po tom všetkom argumentačnom boji... (Prerušenie vystúpenia časomerom.)
Paška Pavol, predseda NR SR (2013-02-07):
(Hlasovanie.) 143 prítomných, 61 za, 3 proti, 79 sa zdržalo. Neschválili sme návrh a nebudeme pokračovať v rokovaní. Pani poslankyňa Mezenská uvedie hlasovanie v prvom čítaní o návrhu poslanca Alojza Hlinu na vydanie zákona č. 338 o vnútrozemskej plavbe, tlač 310. (Hlasovanie o návrhu poslanca Národnej rady Slovenskej republiky Alojza Hlinu na vydanie zákona, ktorým sa mení zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov , tlač 310.)
Blanár, Juraj, podpredseda NR SR (2021-03-16):
Pán poslanec, na vaše vystúpenie tri faktické poznámky. Dobre, tak štyri. Akceptujem. Pán poslanec Suja ako prvý, nech sa páči.
Paška, Pavol, predseda NR SR (2014-06-11):
(Hlasovanie.) 122 prítomných, 50 za, 72 sa zdržalo. Ani tento návrh nezískal podporu. Ďakujem pekne. Vážené pani poslankyne, vážení páni poslanci, využívajúc, že ste teraz v sále, chcem len znovu pripomenúť, že o vystúpenie v Národnej rade pred ukončením svojho druhého funkčného obdobia požiadal pán prezident Slovenskej republiky Ivan Gašparovič. Toto vystúpenie je naplánované na 14.30 hod., preto len upozorňujem, že dnešná obedňajšia prestávka bude až do, od 12.00 hod. do 14.30 hod. Poprosím vás, aby ste zaujali potom svoje miesta v sále pred pol treťou poobede. Ďakujem pekne. Pán predseda výboru Hudacký.
Drucker, Tomáš, minister zdravotníctva SR (2017-12-21):
Ďakujem pekne. Čo sa týka odpovede pánom poslancom z Ľudovej strany Naše Slovensko, ťažko sa reaguje, lebo to sú také nevecné otázky, treba možno sledovať legislatívny proces, za ktoré veci buď nehlasujete, alebo hlasujete, myslím si, že tých vecí ste boli prítomní už mnoho, ktoré sa udiali. A ešte som nespomenul, 1. január je v zásade len jediný možný termín, odkedy sa dá zrušiť odvodová odpočítateľná položka, to znamená, my v priebehu roka ju v zásade nevieme zrušiť, lebo by sme to skomplikovali oveľa viacej. A to, čo ste sa pýtali, pán Dostál, a v zásade aj pán Budaj, ja neviem, prečo to vnímate ako nejakú kritiku. My sme aj s pánom predsedom vlády od začiatku aj s pánom predsedom Národnej rady debatovali, že 13., 14. plat je ďalší stimul pre zamestnancov s tým, že pôjde na úkor aj zdravotného poistenia, a vzhľadom na to, že takýto stimul zamestnávatelia dostanú, a vzhľadom na súčasnú nezamestnanosť tak takúto, tak odvodová odpočítateľná položka nedáva pre nás už príliš zmysel a priestor, aby sme ju dávali. A to vôbec nevnímam ako kritiku pána Mihála. Pán Mihál len zopakoval to, čo dlhodobo hovoríme, takže je skôr naša argumentácia, prečo sme navrhli odvodovú odpočítateľnú položku zrušiť.
Bužo, Lukáš, poslanec NR SR (2024-01-09):
Ľubo, ja ti ďakujem že si vo svojom vystúpení spomínal skrivodlivosť. A tá skrivodlivosť sa týka hlavne ich ľudí. Ľudí, ktorí právom sú odsúdení alebo, alebo sú videní, toto ich štve, že ako sa s nimi zaobchádza, aké tresty im hrozia. Ale oni nemyslia na obyčajných ľudí, na ľudí, ktorí žijú na Slovensku, ktorí pracujú, ktorí odvádzajú dane a ktorí vlastne budujú tento štát. Čo tí ľudia, obyčajní ľudia, keď, keď ich okradnú alebo nejak poškodia ich majetok? A tak ako kolega Grendel spomínal, aj keď dolapia vlastne tých páchateľov a poškodení zistia, že páchateľ vlastne vyjde s podmienkou, tak ako sa majú cítiť títo obyčajní ľudia, pracujúci ľudia, tí, ktorí prispievajú na chod štátu, ktorí budujú tento štát. Čo oni? Touto legislatívnou zmenou pamätajú hlavne na tých, ktorí sú odsúdení alebo obvinení z korupcie. Ale na Slovensku je viac obyčajných ľudí, viac slušných ľudí a práve na týchto ľudí by sme mali pamätať. Preto zastavme totu, túto obludnú a nezmyselnú opačnosť spravodlivosti. Chráňme obyčajných ľudí a nie tých, ktorí sú právom obvinení, ktorým právom patrí trest a ktorí okrádajú náš štát. Zastavme to, odvráťme sa z tejto cesty!
Janiš, Stanislav, poslanec NR SR (2011-02-02):
Ďakujem, pán predseda. V rozprave nevystúpil nikto. Pristúpime k hlasovaniu o bodoch zo spoločnej správy, o bodoch 1 až 40, o bode 42 spoločne s odporúčaním schváliť ich.
Blanár, Juraj, podpredseda NR SR (2022-11-30):
Pán poslanec Šefčík ako posledný v rozprave, nech sa páči.
Hort, Milan, podpredseda NR SR (2011-03-24):
Pán minister, chcete reagovať?
Goga, Ľudovít, poslanec NR SR (2016-11-29):
Ďakujem za slovo. Viete, je zaujímavé, že štátna správa má stále viac pracovníkov a popritom nám ešte narastajú náklady na elektronizáciu spoločnosti, ako napríklad e-Health, ktorý ešte dneska nie je funkčný celkovo, tie jeho náklady sa niekoľkonásobne popri, od začiatku zvyšovali. A ešte netreba zabudnúť na to, že ešte nám z týchto elektronizačných systémov, ktoré aplikujeme, nám budú vyplývať ešte medziročné servisné udržiavacie zmluvy, ktoré niekedy znamenajú 10 % zriaďovacej ceny. To znamená, že tie náklady budú stále viac a viac narastať. A my popritom ešte máme aj zamestnaných stále viac ľudí v štátnej správe, tak neviem si predstaviť ako, dúfam že v budúcnosti štátny rozpočet bude tak nastavený, že zvládne obidva tieto náklady. Ďakujem.
Grečková, Lea, poslankyňa NR SR (2015-09-22):
Teraz budeme hlasovať o treťom pozmeňujúcom návrhu, ktorý padol v rozprave, je to pozmeňujúci návrh pána poslanca Viskupiča a pani poslankyne Mezenskej. Tento pozmeňujúci návrh má dva body. Upozorňujem, že o bode 2 nemôžeme hlasovať, pretože bol schválený bod 8 zo spoločnej správy, a preto budeme hlasovať o bode 1 tohto pozmeňujúceho návrhu.
Laššáková, Jana, podpredsedníčka NR SR (2014-02-13):
Pani podpredsedníčka Jurinová, nech sa páči.
Bugár, Béla, podpredseda NR SR (2016-09-06):
Pán spravodajca? Nie. Ďakujem pekne. Prerušujem rokovanie o tomto bode programu. Teraz pokračujeme prvým čítaním o vládnom návrhu zákona, ktorým sa mení a dopĺňa zákon č. 566/2001 Zb. o cenných papieroch a investičných službách a o zmene a doplnení iných zákonov, tlač 181. Pán minister, nech sa páči. (Rokovanie o vládnom návrhu zákona, ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov a ktorým sa menia a dopĺňajú niektoré zákony , tlač 181.)
B. Bugár, podpredseda NR SR: (2003-01-15):
Ešte prosím pána ministra, aby uviedol, samozrejme, aj návrh na voľbu viceprezidenta Prezídia a členov Prezídia Fondu národného majetku, lebo sme sa dohodli, že bude spojená rozprava a, samozrejme, voľby vykonáme oddelene, najprv odvolanie až potom voľbu. Takže, pán minister, nech sa páči.
Laššáková, Jana, podpredsedníčka NR SR (2014-09-24):
Prerušujem rokovanie o tomto bode programu. Budeme pokračovať prvým čítaním o návrhu poslanca Národnej rady Slovenskej republiky Alojza Hlina na vydanie zákona, ktorým sa mení a dopĺňa zákon č. 36/2005 Z. z. o rodine a o zmene a doplnení niektorých zákonov v znení neskorších predpisov . Návrh zákona má parlamentnú tlač 1163, návrh na jeho pridelenie na prerokovanie výborom je v rozhodnutí 1182. Nech sa páči, pán poslanec Hlina, ako predkladateľ máte slovo.
Ondruš, Branislav, poslanec NR SR (2011-03-23):
Ďakujem pekne, pán predsedajúci. Ja sa obmedzím len na jednu poznámku, lebo prihlásim sa potom radšej do rozpravy. Pán kolega Maďarič, vy ste tak okrajovo spomenuli, že vlastne toto je zákon, ktorý má nejako chrániť aj novinárov. Ja som hlboko presvedčený, že tlačový zákon má chrániť predovšetkým záujmy príjemcov informácií z médií, a to sú občania. A nemám žiadne pochybnosti o tom, že právo na odpoveď je práve nástrojom ako chrániť záujmy občanov, pretože záujmom občanov je byť informovaný pravdivo, objektívne a celistne a práve právo na odpoveď je nástrojom, ktorý by mal zaručiť práve takúto celostnú, objektívnu a pravdivú informovanosť verejnosti. A toto je podľa môjho názoru kľúčový argument, prečo by právo na odpoveď malo zostať aj v tomto zákone a malo by slúžiť predovšetkým tým, ktorí teda sú prijímateľmi informácií z médií.
Mičovský, Ján, poslanec NR SR (2014-02-12):
Ďakujem za slovo. Vážená pani podpredsedníčka Národnej rady Slovenskej republiky, vážené kolegyne, kolegovia, Výbor Národnej rady Slovenskej republiky pre pôdohospodárstvo a životné prostredie svojím uznesením č. 232 z 20. januára 2014 ma určil za spravodajcu k návrhu poslanca Národnej rady Slovenskej republiky pána Alojza Hlinu na vydanie zákona, ktorým sa mení zákon č. 543/2002 Z. z. o ochrane prírody a krajiny v znení neskorších predpisov, ako tlač č. 856. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom poslaneckom návrhu zákona. Uvedený návrh bol doručený poslancom Národnej rady Slovenskej republiky v stanovenom termíne, čím boli splnené podmienky určené § 72 ods. 1 zákona o rokovacom poriadku, t. j. doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel a zaradil ho v súlade s § 72 ods. 2 na rokovanie dnešnej 29. schôdze Národnej rady Slovenskej republiky. Konštatujem, že uvedený návrh spĺňa po formálnoprávnej stránke všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia poslaneckého návrhu zákona je zrejmý účel navrhovanej úpravy. Všeobecná časť dôvodovej správy obsahuje všetky zákonom požadované informácie. Osobitná časť dôvodovej správy obsahuje odôvodnenie jednotlivých ustanovení. Problematika poslaneckého návrhu zákona je upravená v práve Európskej únie a je obsiahnutá v judikatúre Súdneho dvora Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada Slovenskej republiky sa uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený poslanecký návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 13. januára 2014, dané pod č. 855, a podľa § 71 rokovacieho poriadku Národnej rady Slovenskej republiky navrhujem, aby poslanecký návrh zákona prerokovali výbory a to: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre pôdohospodárstvo a životné prostredie. Za gestorský výbor navrhujem Výbor Národnej rady Slovenskej republiky pre pôdohospodárstvo a životné prostredie. Odporúčam, aby určené výbory predmetný poslanecký návrh zákona prerokovali v termíne do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Vážená pani podpredsedníčka, skončil som, otvorte, prosím, rozpravu.
Mesterová, Zuzana, poslankyňa NR SR (2024-05-10):
Ďakujem za slovo, pán predsedajúci. Pán Danko, no v skutočnosti ste svojím prejavom len potvrdili to, prečo my pani ministerku odvolávame. Pretože váš prejav namiesto toho, aby ste hájili jej kroky a povedali nám, čo prospešné za tých sedem mesiacov spravila, tak to bolo len o tom, že utláčanie menšín, utláčanie kultúry, útok na médiá, útok na kultúrnu obec, útok na hercov, ktorí vykonávajú slobodné povolanie. Pán minister tu pred vami hovoril o tom, ako má ministerka kultúry právo slobodne sa vyjadrovať v konšpiračných médiách, a vy vzápätí hovoríte o nejakom roztrasenom hercovi, ktorý pri výkone umeleckej činnosti si dovolil vysloviť slobodne názor. No ministerka kultúry je verejná činiteľka, ktorá je povinná strpieť väčší záujem spoločnosti aj väčšiu kritiku. Ak to nie je ochotná a schopná strpieť, nemá byť ministerka, preto tu dnes sedíme. To je, vy ste nepochopili podstatu a účel ministerstva. A ministerstvo kultúry je zvlášť ministerstvo, ktoré nejde uchopiť tak, ako vy k nemu pristupujete, že to je niečo vaše, kde vy máte právo hodnotiť to, čo je kultúra, čo nie je kultúra, čo je národné a čo nie je národné. Tento národ tvoria aj menšiny a tvorí ho veľa menšín. Ja konkrétne som z východného Slovenska, kde je množstvo menšín národnostných, a nie všetko je len národné a slovenské. To je len taká póza vaša, aby ste sa mali za čo skryť. Ďakujem veľmi pekne.
Zmajkovičová, Renáta, podpredsedníčka NR SR (2013-03-27):
S faktickými poznámkami jeden poslanec. Uzatváram možnosť prihlásiť sa s faktickými poznámkami. Kolegyne, kolegovia, je 11.00 hod., je všeobecný súhlas, aby sme dokončili tento bod programu? (Súhlasná reakcia pléna.) Ďakujem pekne. Takže, pán poslanec Sulík.
M. Číž, podpredseda NR SR: (2009-12-09):
(Hlasovanie.) Prítomných 138 poslancov, za návrh 57 poslancov, proti 8 poslancov, zdržalo sa 71 poslancov, nehlasovali 2. Konštatujem, že Národná rada nebude pokračovať v rokovaní o tomto návrhu zákona. Ďakujem pani spravodajkyni. Tým sme vyčerpali, vážené kolegyne, kolegovia, hlasovania o návrhoch zákonov, ktoré sme prerokúvali. Procedurálny návrh pán podpredseda Hort. Pripomínam všetkým, že prebieha hlasovanie, prosím, takže naozaj nech sú k priebehu hlasovania aspoň tie návrhy. Nech sa páči.
R. Kaliňák, podpredseda vlády a minister vnútra SR: (2008-09-09):
Prümská zmluva, tak ako ju pozná niekoľko členských štátov Európskej únie, je prelomovou zmluvou v rámci efektivity boja proti trestnej činnosti na základe intenzívnej výmeny najpotrebnejších informácií, medzi ktoré patria profily DNA, daktyloskopické údaje a, samozrejme, údaje z evidencie vozidiel automatizovanou formou. V každom štáte, kde došlo k podpisu a k pristúpeniu tejto dohody, samozrejme, to sprevádza určité zvýšené náklady na výbavu, ale následne mimoriadna efektivita pri odhaľovaní trestnej činnosti práve z databáz všetkých spojených štátov v tejto zmluve. Dá sa povedať alebo má prezývku táto zmluva aj ako „Schengen 3“ a jej časť by sa mala stať vlastne súčasťou legislatívnej výbavy Európskej únie v rámci tretieho piliera. Myslím, že je to jedna zo zásadných zmlúv, a som veľmi rád, že Slovenská republika má možnosť k tejto zmluve pristúpiť, pretože pri pokusoch alebo pri skúškach, ktoré sa začali ešte za bývalej vlády s Rakúskom, sa ukázalo, že výmena DNA dokáže zásadným spôsobom zrýchliť odhaľovanie niektorých trestných činov, a myslím si, že sa podarilo aj mnohé staré kauzy takýmto spôsobom objasniť. Takže pre Slovensko má táto zmluva určite zásadný význam. Ďakujem pekne.
J. Senko, poslanec: (2008-04-08):
A čo sa týka prijatia tlačového zákona a diskusie, ktorá okolo neho vznikla. Bola rozohraná ukrutná demagogická kampaň, ktorá je názornou ukážkou, ako sa manipuluje s faktmi. Sám dobre viete, že v Európe neexistuje žiaden európsky štandard pri tlačovom zákone. Ale na druhej strane v demokratických spoločnostiach musíme nevyhnutne spájať aj slobodu so zodpovednosťou. Zodpovednosť limituje slobodu. Ak nie je, tak sa ocitneme v anarchii. Hovorili ste, že spor medzi nami sa zúžil na právo na odpoveď. Len sa mi zdá, že nemáte dobre naštudovaný § 8, pretože my hovoríme o skutkových tvrdeniach, ktoré sú dokázateľné, my nehovoríme o tom, že právo na odpoveď je na hodnotiace úsudky, že je na komentáre, že je na názory... (Vystúpenie prerušené časomierou.)
Duchoň, Daniel, poslanec NR SR (2015-11-20):
Ďalší v rozprave som podal pozmeňujúci návrh ja. Dajte, prosím, hlasovať o mojom pozmeňujúcom návrhu.
Paška, Pavol, predseda NR SR (2012-09-18):
Hlasujeme. (Hlasovanie.) 148 prítomných, 143 za, 1 proti, 4 sa zdržali. Tento návrh sme schválili.
Zmajkovičová, Renáta, podpredsedníčka NR SR (2014-09-24):
Pán poslanec Hraško.